Speakord

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 8.11.2021 | 1.0 | Revizija | Nikola |
|  |  |  |  |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 8

6.1 Perspektiva proizvoda 8

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 10

7.1 Prijavljivanje na sistem 10

7.2 Unos, prikaz i ažuriranje osnovnih podataka o laboratoriji 10

7.3 Kreiranje, arhiviranje i brisanje članova 10

7.4 Unos, prikaz i ažuriranje podataka o članovima laboratorije 10

7.5 Unos, prikaz i ažuriranje o podataka o objavljenim publikacijama 10

7.6 Kreiranje projekta i dodela vođe projekta 10

7.7 Unos, prikaz i ažuriranje podataka o projektima 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 11

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.2 *Online* uputstvo 12

12.3 Uputstvo za instalaciju i konfigurisanje 12

12.4 Pakovanje proizvoda 12

Vizija sistema

# Cilj dokumenta

Cilj ovog dokumenta je definisanje zahteva visokog nivoa Speakord web aplikacije u pogledu potreba krajnjih korisnika.

# Opseg dokumenta

Dokument se odnosi na Speakord web aplikaciju koja će biti razvijana od strane SpeakTeam-a. Namena sistema je efikasna komunikacija i druženje među registrovanim korisnicima.

# Reference

Spisak korišćene literature:

1. Speakord – Define Project, SWE-Speakord-01, V1.0, 2021, SpeakTeam.
2. Speakord – Planirani raspored aktivnosti na projektu, V1.0, 2021, SpeakTeam.
3. Speakord – Plan realizacije projekta, V1.0, 2021, SpeakTeam.

# Pozicioniranje proizvoda

## Poslovne mogućnosti

Speakord sistem predstavlja Web aplikaciju čija je namena prezentovanje, kreiranje i održavanje sadržaja vezanih za rad online komunikacije među ljudima(razvijanje komunikativnosti među korisnicima uz pomoć web aplikacije). Karakteristični sadržaji kojima se ova web aplikacija prezentuje su osnovni podaci o korisnicima, organizaciona struktura, podaci o „sobama“ i njihovim trenutnim korisnicima i podaci o istoriji prethodnih komunikacija među članovima.

Speakord web aplikacija će se razvijati na srpskom jeziku. Korisnici će podatke unositi na srpskom jeziku.

## Postavka problema

|  |  |
| --- | --- |
| *Problem je* | Kreiranje velikog broja servera |
| *Pogađa* | Registrovane korisnike web aplikacije |
| *Posledice su* | Nekonzistentnost i otežana komunikacija sa ostalim korisnicima. |
| *Uspešno rešenje će* | Obezbediti brži i efikasniji rad aplikacije. |

## Postavka pozicije proizvoda

|  |  |
| --- | --- |
| *Proizvod je namenjen* | Registrovanim korisnicima |
| *Koji* | Žele da stupe u kontakt sa nekim, vrše komunikaciju. |
| *Proizvod je* | Web aplikacija. |
| *Koja* | omogućava unos podataka o korisnicima, unos podataka o grupnim četovima. |
| *Za razliku od* | postojećih Web aplikacija sa nekonzistentnim i neažurnim sadržajem. |
| *Naš proizvod će* | Biti efikasniji,brži,ažurniji i jednostavniji za korišćenje. |

# Opis korisnika

U ovom odeljku opisani su korisnici Speakord web aplikacije. Postoje 2 tipa korisnika: administrator i registrovani korisnik.

## Opis potencijalnog tržišta

Potencijalni korisnici web aplikacije su svi oni koji poseduju računar i koji imaju pristup Internetu.

Inicijalna verzija Speakord web aplikacije će biti namenjena uglavnom korisnicima koji imaju poznavanje rada na računaru i koji dovoljno poznaju srpski jezik. Ukoliko se ukaže interesovanje moguće je proširiti spektar delovanja Speakord aplikacije na engleski jezik kako bi bila dostupna i ostalim korisnicima sveta. Kao rezultat, Speakord aplikacija će biti projektovan da bude fleksibilan i proširiv za korišćenje i u drugim zemljama.

Dizajn portala će biti što je moguće više jednostavan, kako bi bio lak za rukovanje i efikasan pri upotrebi čak i za korisnike koji imaju slabo poznavanje rada na računaru.

## Profili korisnika

**Administrator:**

Administrator je osoba koja će imati na uvid sve korisnike web aplikacije “Speakord”. Pored funkcija koje imaju registrovani korisnici, administrator će takođe imati i funkciju uklanjanja pojedinaca sa web aplikacije u slučaju velikog broja žalbi (odnosno reportova).

**Registrovani korisnik(skraćeno korisnik):**

Registrovani korisnik je svaki korisnik koji se registrovao na web aplikaciji. Nakon registracije, korisnici će imati mogućnost komuniciranja sa ostalim članovima aplikacije. Biće im omogućena razmena tekstualnih poruka, fajlova, slika, smajlića, ali i mogućnost kreiranja grupnog četa. Korisnik koji je kreirao grupni čet će imati mogućnost da ceo čet obriše i mogućnost da određene članove tog četa ukloni. Korisnici će takođe imati mogućnost i da brišu određene poruke, kao i ceo čet. Korisnici koju žele da promene svoju lozinku ili koji su zaboravili istu će imati mogućnost da to učine putem verifikacione poruke koja će stići na e-mail adresu na koju su registrovali svoj “Speakord” nalog.

## Opis okruženja

Korisnici sistema pristupaju sistemu preko Web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

* Brže pružanje usluga
* Moderan način rada
* Informacije o ostalim korisnicima sistema
* Bolje optimizovana web aplikacija u odnosu na postojeće aplikacije sličnog sadržaja
* Mogućnost kontaktiranja administratora radi novi zahteva koji će biti realizovani u najkraćem mogućem roku

## Alternative i konkurencija

Postoje mnoge web aplikacije koje se mogu smatrati konkurencijom Speakord-a. Neke od njih su: Discord, WhatsApp, Viber, ...

# Opis proizvoda

U ovom odeljku je dat pogled na osnovne mogućnosti Speakord web aplikacije, kontekst u kome sistem treba da funkcioniše i konfiguracija sistema.

## Perspektiva proizvoda

Speakord web aplikacije će za kreiranje baze podataka koristiti MongoDB bazu podataka. Dijagram koji pokazuje kontekst sistema je dat na slici 6.1.1.

Speakord će biti zasnovana na klijent/server arhitekturi Web aplikacija ilustrovanoj na slici 6.1.2.

**Slika 6.1.1. Kontekst sistema Speakord**

**Slika 6.1.2. Pregled sistema Speakord**

## Pregled mogućnosti

Tabela prikazana u ovom odeljku identifikuje osnovne mogućnosti Speakord web aplikacije u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana evidencija podataka o registrovanim korisnicima | Prikaz i pretraživanje svih korisnika web aplikacije sa kojim želite da komunicirate. |
| Lak pristup informacijama | Korisnici će moći veoma jednostavno da pristupe osnovnim informacijama ostalih korisnika. |
| Brzo pronalaženje korisnika | Korisnici će moći putem korisničkog imena brzo i lako pronaći osobu sa kojom žele da stupe u kontakt. |
| Jednostavno ažuriranje podataka sa bilo koje lokacije | Mogućnost pristupa i ažuriranja svih podataka sa bilo koje lokacije korišćenjem PC-a, telefona i Internet konekcije. |

## Pretpostavke i zavisnosti

Speakord sistem, kao web aplikacija je zavisan od:

* Podrška web servera za izabrani skripting jezik.
* Funkcionalnosti web čitača koje korisnici upotrebljavaju za pristupanje portalu.

## Cena

Zbog ograničenja u pogledu budžeta, cena razvoja sistema ne sme da premaši sumu od 250.000 dinara.

Za instalaciju sistema će biti iskorišćeni postojeća Web server mašina tako da nije potrebno odvajati poseban budžet za kupovinu hardvera.

## Licenciranje i instalacija

Sistem će za početak biti instaliran samo na DUNP-u tako da ne postoje posebni zahtevi u pogledu licenciranja.

Kako Speakord web aplikacija nije proizvod namenjen za šire tržište neće biti pravljen poseban instalacioni program. Ipak, potrebno je obezbediti automatizaciju procesa kreiranja baze podataka.

# Funkcionalni zahtevi

U ovom odeljku su definisane funkcionalnosti Speakord sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Registracija na sistem, prijavljivanje na sistem, obnova lozinke

Registrovani korisnici se najpre moraju registrovati na sistem. To će postići ispunjavanjem forme u kojoj će se unositi ime, prezime, e-mail adresa i lozinka. Nakon registracije na sistem, registrovani korisnici će moći da se uloguju na svoj nalog. Administratorima i registrovanim korisnicima će biti omogućeno prijavljivanje na web aplikaciju putem korisničkog imena i lozinke. Ukoliko korisnik pogrešno unese lozinku, na ekranu će se ispisati poruka “Uneli ste pogrešnu lozinku”. Sistem treba da obezbedi korisniku mogućnost promene lozinke, ali takođe i obnova lozinke u slučaju da su je zaboravili. Obnova lozinke će se vršiti verifikacionom porukom koja će biti poslata na e-mail adresu korisnika.

## Ispunjavanje profila

Registrovani korisnici će nakon registracije imati mogućnost da svoj profil urede. Imaće mogućnost da pored podataka koje su uneli, uneti i opis u kojem mogu opisati sebe. Pored toga imaće mogućnost da unesu i sliku. U slučaju da ne unesu sliku, postavlja se “default” slika. Korisnici će imati mogućnost promene opisa i slika u bilo kojem trenutku.

## Kreiranje, brisanje, ažuriranje članova

Administrator ima mogućnost kreiranja novih i brisanja postojećih naloga registrovanih korisnika. Svaki registrovani korisnik će imati mogućnost da izbriše svoj nalog. Svaki korisnik je zadužen za unos i ažuriranje sopstvenih podataka. Administrator će imati mogućnost pristupa svim ažuriranim podacima za sve registrovane naloge.

## Pravljenje, brisanje i ažuriranje grupnog četa

Registrovani korisnici će imati mogućnost pravljenja grupnog četa. Pored korisnika, istu mogućnost će imati i administrator. Brisanje i ažuriranje grupnog četa će biti omogućeno administratoru i korisniku koji je taj čet i napravio.

## Pretraživanje i kontaktiranje korisnika

Registrovani korisnici će imati mogućnost da vrše pretragu ostalih korisnika sistema. Kada je traženi korisnik pronađen, nakon “ulaska” na profil, imaće mogućnost da tom korisniku pošalju poruku.

## Kontaktiranje administratora

Korisnici će imati mogućnost da kontaktiraju administratora putem e-maila, tako što će popuniti mail formu.

## Pregled profila

Svi korisnici će imati pristup profila ostalih korisnika sistema.

**Kreiranje i brisanje poruke**

Registrovani korisnici će imati mogućnost kreiranja, odnosno slanja nove poruke. Pored standardnog slanja tekstualne poruke, imaće i mogućnost slanja smajlića, fotografija, kao i mogućnost slanja fajlova. Korisnici će takođe imati i mogućnost brisanja pojedinačne poruke, kao i mogućnost brisanja kompletnog četa.

# Ograničenja

Kao dopuna pretpostavki i zavisnosti definisanih u odeljku 6, Speakord sistem će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, baza podataka), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Obnova lozinke
* Unos, prikaz i ažuriranje podataka o korisnicima
* Pretraga željenog korisnika
* Unos, prikaz i ažuriranje podataka o grupnim četovima
* Brisanje grupnog četa
* Prikaz informacija

# Nefunkcionalni zahtevi

## Zahtevi u pogledu standardizacije

Speakord sistem će biti realizovan korišćenjem React.js i Node.js tehnologija, dok će se za bazu podataka koristiti MongoDB.

## Sistemski zahtevi

Nema posebnih sistemskih zahteva.

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za Speakord projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka

## Pakovanje proizvoda

Proizvod ne zahteva posebno pakovanje jer nije namenjen širokom tržištu.